Diari Oficial de la Generalitat Valenciana


Sumari del DOGV 4276, del 21-06-2002 (2002/6704)

DECRET 105/2002, de 18 de juny, del Govern Valencià, pel qual es classifiquen d'interés general totes les obres i instal·lacions ramaderes que comporten la millora de les condicions sanitàries del bestiar de llana a zones desfavorides de muntanya o despoblament de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/06/18/105/dof/vci/html**

### Dades del document

Número de DOGV
:   4276

Data del DOGV
:   21-06-2002

Secció del DOGV
:   I. DISPOSICIONS GENERALS

Número del document
:   2002/6704


Data del document
:   18-06-2002

Organisme emissor
:   Conselleria d'Agricultura, Pesca i Alimentació

Tipus de document
:   Decret

Descriptors 

:   * regió desfavorida
    * edifici d'ús agrícola
    * legislació
    * ramat

DECRET 105/2002, de 18 de juny, del Govern Valencià, pel qual es classifiquen d'interés general totes les obres i instal·lacions ramaderes que comporten la millora de les condicions sanitàries del bestiar de llana a zones desfavorides de muntanya o despoblament de la Comunitat Valenciana. [2002/M6704]
  
El Decret 151/1990, de 17 de setembre, del Govern Valencià, estableix que serà d'aplicació a tot el territori de la Comunitat Valenciana, atés que està classificat com a objectiu número 1 en el Reglament LDE 2205/1998, del Consell, allò que es regula en la Llei de Reforma i Desenvolupament Agrari en matèria d'obres i millores territorials.
  
En el Decret 169/1991, de 30 de setembre, també del Govern Valencià, es classificaven com d'interés general determinades obres a executar per la Conselleria d'Agricultura, Pesca i Alimentació a les zones desfavorides de la Comunitat Valenciana, determinades per diferents directives comunitàries.
  
És freqüent a les zones desfavorides o d'interior l'explotació de bestiar extensiu com a complement i millora de la renda agrària.
  
A fi d'afavorir la salubritat pública i ambiental, com també l'atenció sanitària del bestiar en este tipus d'explotacions, que en molts casos es troben dins de nuclis urbans o a zones molt pròximes, cal fer albergs d'ús comunitari a distàncies dels nuclis que afavorisquen les condicions esmentades de salubritat pública, ambiental i sanitària, i són els mateixos ajuntaments els més interessats en este tipus d'actuació.
  
En virtut d'això, a proposta de la consellera d'Agricultura, Pesca i Alimentació, i després de la deliberació del Govern Valencià, en la reunió del dia 18 de juny de 2002,
  
DECRETE
  
Article 1
  
En els plans d'obres aprovats per la Conselleria d'Agricultura, Pesca i Alimentació, es podran classificar com d'interés general totes les construccions i instal·lacions per a bestiar extensiu que comporten la millora de les condicions de salubritat i ambientals dins de nuclis urbans, com també les sanitàries del bestiar en explotació a les zones desfavorides actualment de la Comunitat Valenciana, establides en la Directiva 75/268 CEE, o a zones d'interior on es produeixen particularment estos tipus d'explotació.
  
Article 2
  
D'acord amb l'article 1 del present decret, les obres i instal·lacions per a bestiar de llana d'ús comunitari es classifiquen com a obres d'interés general en el grup a) de l'article 61 de la Llei de Reforma i Desenvolupament Agrari i, per tant, seran sufragades íntegrament per la Conselleria d'Agricultura, Pesca i Alimentació.
  
Disposicions finals
  
Primera
  
Es faculta la consellera d'Agricultura, Pesca i Alimentació perquè dicte les disposicions necessàries per al desenvolupament i l'execució del present decret.
  
Segona
  
El present decret entrarà en vigor sendemà de la publicació en el Diari Oficial de la Generalitat Valenciana.
  
València, 18 de juny de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
La consellera d'Agricultura, Pesca i Alimentació,


Còpia Permalink ELI